Diari Oficial de la Generalitat Valenciana


Sumari del DOGV 7623, del 25-09-2015 (2015/7622)

Informació pública de la modificació del pla parcial d'ordenació detallada de millora del sòl industrial La Florida en les normes subsidiàries.
-----------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7622


Data del document
:   16-09-2015

Organisme emissor
:   Ajuntament de Salinas

Tipus de document
:   Anunci

Correcció d'errades

 Descriptors 

:   * Salinas
    * pla d'urbanisme
    * administració local

Informació pública de la modificació del pla parcial d'ordenació detallada de millora del sòl industrial La Florida en les normes subsidiàries. [2015/7622]  
Es fa públic el Decret de l'Alcaldia número 2015-0978, de data 16 d'abril de 2015, que, literalment, és com segueix:  
Decret  
Relació de fets  
I) El Ple de la corporació, en sessió celebrada en data 11 d'octubre de 2005, va acordar aprovar la proposta de programa d'actuació integrada de la unitat d'execució única del pla parcial de millora de sòl industrial La Florida del pla general d'ordenació urbana de Salinas, formulada per la societat mercantil Gaviota Simbac, SL, i adjudicar a la dita societat la condició d'agent urbanitzador per a la seua gestió indirecta (BOP d'Alacant núm. 277, 03.12.2005).  
II. Vist que en data 8 de maig de 2015, per RGE número 1759 de 2015, l'agent urbanitzador va presentar un projecte per a la «modificació de pla parcial d'ordenació detallada de millora de sòl industrial La Florida en les normes subsidiàries de Salinas», per a la seua aprovació per part de l'Ajuntament de Salinas.  
III. Vist que en data 22 de juliol de 2015, per RGE número 2943 de 2015, l'agent urbanitzador va presentar un escrit pel qual demana a l'Ajuntament que inste una avaluació ambiental i territorial estratègica davant de l'òrgan consultiu competent, i adjunta per a això un esborrany de la modificació de pla parcial d'ordenació detallada de millora de sòl industrial La Florida en les normes subsidiàries de Salinas, així com els tràmits d'aprovació municipal de la pretesa modificació simultàniament a l'avaluació ambiental.  
IV. Vist l'informe del tècnic municipal, Bienvenido Bonmatí Bru, de data 19 d'agost de 2015, en relació amb l'anterior petició formulada per l'agent urbanitzador, que es pronuncia en els termes següents:  
  
«Bienvenido J. Bonmatí Bru, com a tècnic municipal de l'Ajuntament de Salinas, en relació amb la providència d'Alcaldia de data 18 d'agost de 2015, en què se sol·licita als serveis tècnics de l'Ajuntament de Salinas l'elaboració d'un informe sobre la sol·licitud de modificació del pla parcial de La Florida a petició de Francisco Vicente Guillén Chico, en representació de la mercantil Gaviota Simbac, SL, emet el següent  
Informe  
Primer. Que, revisada la documentació aportada pel sol·licitant, l'objecte de la modificació consisteix a:  
a) Replantejar el nombre i la superfície de les parcel·les resultants.  
b) Replantejar la parcel·la de jardins públics de la xarxa secundària (SJL).  
c) Replantejar la xarxa viària interna, acomodant-la a la nova configuració de les parcel·les.  
Segon. D'acord amb el projecte de modificació presentat, la distribució de parcel·les del pla esmentat quedaria de la manera següent:  
- Nombre de parcel·les denominat sòl lucratiu privat (SIA):  
SIA-1: 4.002,12 m²  
SIA-2: 6.609,66 m²  
SIA-3: 39.658,98 m²  
SIA-4: 4.628,60 m²  
SIA-5: 5.744,22 m²  
SIA-6: 6.567,56 m²  
  
- Zones verdes(SVJ):  
SVJ-1: 5744,22 m²  
SVJ-2: 5.769,94 m²  
  
- Equipaments (QM)  
QM: 4.112,92 m²  
  
  
  
  
Tercer. Que, a la vista d'allò que s'ha exposat en l'apartat segon del present informe, la modificació proposada es limita a una variació en el nombre i la superfície de parcel·les que componen el pla parcial.  
  
Es tracta d'una modificació de l'ordenació detallada d'un pla parcial aprovat definitivament.  
Quart. En la data de la redacció del present informe no s'han iniciat les obres d'urbanització de pla parcial esmentat.  
Després d'allò que s'ha exposat en el present informe, aquests serveis tècnics municipals no troben cap motiu perquè la modificació no puga dur-se a terme.»  
  
Fonaments de dret  
I) L'article 50.1 de la Llei 5/2014, de 25 de juliol, d'Ordenació del Territori, Urbanisme i Paisatge, ordena el següent; «1. El procediment s'iniciarà amb la presentació per l'òrgan promotor, davant de l'òrgan substantiu, de la sol·licitud d'inici de l'avaluació ambiental i territorial estratègica?»  
II. L'article 57.1.a de la Llei 5/2014, de 25 de juliol, d'Ordenació del Territori, Urbanisme i Paisatge, ordena el següent: «Informació pública durant un període mínim de 45 dies, assegurant, almenys, les mesures mínimes de publicitat exigides per l'article 53.2 d'aquesta llei. El termini mínim serà de 20 dies quan es tracte d'estudis de detall.  
  
III. D'acord amb les competències que atribueix a l'Alcaldia l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer. Iniciar els tràmits corresponents per a la sol·licitud d'inici de l'avaluació ambiental i territorial estratègica adjuntant un esborrany de «modificació de pla parcial d'ordenació detallada de millora de sòl industrial La Florida en les normes subsidiàries de Salinas», davant de l'òrgan substantiu de conformitat amb l'article 50.1 de la Llei 5/2014.  
  
  
Segon. Sotmetre a informació pública la modificació de pla parcial d'ordenació detallada de millora de sòl industrial La Florida en les normes subsidiàries de Salinas, durant un període mínim de 45 dies, per mitjà de la publicació del present edicte en el Diari Oficial de la Comunitat Valenciana i en un periòdic de gran difusió a la província.  
  
  
Durant el període esmentat, el projecte degudament diligenciat es trobarà depositat, per a consulta pública, en les oficines de l'Ajuntament de Salinas.  
Tercer. Notificar aquesta resolució a les persones interessades i fer-los saber que, contra aquest acte administratiu de tràmit, no es pot interposar cap recurs.  
  
Salinas, 16 de setembre de 2015.- El secretari: Francisco Eduardo Martínez Delgado.